Dragi osmošolci,

spodaj vam posredujem rešitve nalog. Upam, da vam gre dobro. Danes boste pridno nadaljevali z delom. Nekaj nalog bomo spustili, ker so vezane na posnetek. Tega bomo pogledali v šoli. Upam, da čim prej! Odprite DZ na str. 14 in 15 ter rešite od naloge 33 pa do vključno naloge 36. Povadili boste začetnico, glagole …

Naj pa vas spodbudim še k bralni znački. Imate krasno priložnost, da v karanteni veselo berete. Napišete mi kratko obnovo, največ pol strani, in kaj vam je bilo ali ni bilo všeč. Fotografijo ali dokument mi pošljite na ursa.prsa@oskoroskabela.si Rok bralne značke bo podaljšan najmanj do konca šolskega leta.

Danes smo dobili ta navodila:

**Za BZ lahko »veljajo«:**

**-** knjige iz **domače knjižnice** (tudi knjige, ki so jih kot otroci brali starši, pa jih imajo še vedno doma), seveda tudi tiste, ki niso na letnih bralnih seznamih; za starejše zrele bralce devetletke so prav gotovo že primerna tudi nekatera dela iz književnosti za odrasle;

- pesmice, zgodbice, poljudni članki **iz revij**, ki jih imajo bralci morda doma;

- ljudske pesmi, pravljice in druga **gradiva**, ki jih **starši** otrokom zapojejo, povedo ... morda jih skupaj zapišejo, se jih naučijo ...;

- besedila in zapisi **v jezikih družin**, kjer ne morejo brati, pripovedovati v slovenščini;

- gradiva, ki so **dostopna na spletu**.

Lep pozdravček!

Učiteljica Urša

**Rešitve**

**14.** V tretjem.

Ker prikazuje pretekli dogodek.

c

Ponavljajoči se pojav.

Zakaj je do njega prišlo.

2, 1, 3

Prvo besedilo je opis dogajanja v naravi; v njem je

prikazano, kaj se dogaja jeseni.

Drugo besedilo je razlaga nastanka naravnega

pojava; govori o vzrokih in posledicah.

Tretje besedilo je pripoved; prikazuje enkratni

pretekli dogodek.